La companyia valenciana de dansa La Coja Dansa presenta ‘Medul·la’ a la Casa Municipal de Cultura
20 de març 2019

![](/media/mc3ndpqr/62_c_medula.jpg)  

  

El divendres 22 de març, a la Casa Municipal de Cultura del Port de Sagunt (c/ Progrés, 9) a les 21.30 hores tindrà lloc l'espectacle de dansa ‘Medul·la’, un espectacle produït per la companyia valenciana La Coja Dansa i que la delegació de Cultura ha inclós a la seua programació. L'espectacle està dirigida per d'Eva Zapico i interpretat per Miguel Sweeney, Ivan Colom, Santiago Martínez i Santi de la Font. La durada d'esta obra, apta per a tots els públics i en castellà, és de 70 minuts amb un preu d'entrada de 7 euros.

  

'Medul·la' és una exploració dels límits del concepte clàssic de masculinitat. Una aproximació al dolor de viure dins d'aquella frontera i al perill d'acostar-se als seus marges. Quin és el pes de la construcció d’allò masculí? Què queda de nosaltres, del nostre cos, quan ens desplacem d'eixe eix, quan ens descentrem, quan perdem eixa verticalitat imposada? Quin és el preu de pertànyer a allò? Existix la ferida de ser home?

A través de la investigació física i textual descobrim ràpidament com la construcció de l'edifici masculí és un colós de peus de fang, sota continu judici, en permanent perill d'ensulsiada.​

​

*   [](http://www.facebook.com/sharer.php?u=https://aytosagunto.es/va/actualitat/la-companyia-valenciana-de-dansa-la-coja-dansa-presenta-medul-la-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-companyia-valenciana-de-dansa-la-coja-dansa-presenta-medul-la-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-valenciana-de-dansa-la-coja-dansa-presenta-medul-la-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-companyia-valenciana-de-dansa-la-coja-dansa-presenta-medul-la-a-la-casa-municipal-de-cultura/)